
PËR NJË NDRYSHIM NË VENDIMIN NR. 402, DATë 11.6.2001 TË KËSHILLIT TË MINISTRAVE “PËR DISA ÇËSHTJE NË ZBATIM TË LIGJIT NR. 7703, DATË 11.5.1993 “PËR SIGURIMET SHOQËRORE NË REPUBLIKËN E SHQIPËRISË” DHE LIGJIT NR. 7870, DATË 13.10.1994 “PËR SIGURIMET SHËNDETËSORE NË REPUBLIKËN E SHQIPËRISË””, NDRYSHUAR ME VENDIMIN NR. 458, DATË 28.6.2001 TË KËSHILLIT TË MINISTRAVE

Në mbështetje të nenit 100 të Kushtetutës dhe të nenit 10 të ligjit nr. 7703, datë 11.5.1993 “Për sigurimet shoqërore në Republikën e Shqipërisë”, i ndryshuar, me propozimin e Ministrit të Punës dhe të Çështjeve Sociale, Këshilli i Ministrave

V E N D O S I:

Në vendimin nr. 402, datë 11.6.2001 të Këshillit të Ministrave, i ndryshuar, të bëhet ky ndryshim:
Paragrafi i parë i pikës 6, të kapitullit III, të ndryshohet si më poshtë vijon:
“Të vetëpunësuarit në bujqësi derdhin kontribut vjetor për sigurimet shoqërore në masën 5 215 (pesë mijë e dyqind e pesëmbëdhjetë) lekë, me përjashtim të atyre që jetojnë në rrethet: Bulqizë, Dibër, Gramsh, Has, Kolonjë, Kukës, Librazhd, Malësi e Madhe, Mat, Mirditë, Pukë, Skrapar, Tepelenë dhe Tropojë, për të cilët masa e kontributit vjetor të jetë 3 592 (tre mijë e pesëqind e nëntëdhjetë e dy) lekë.”.
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1.1.2003.

